اوکراینا پرزیدنتی ولودیمیر زلنسکی لوگانسک بؤلگه‌سینی روسیا اوردوسون‌دان گئری آلماق اوچون دؤیوشه‌رک یاواش-یاواش ایره‌لیلمه‌یه داوام ائتدیک‌لرینی بیلدیریب.
ولودیمیر زلنسکی نوامبرین 20-ده تلگرام حسابیندان پایلاشدیغی ویدئوموراجیتینده روسیایا قارشی داوام ائدن محاربه‌نین 270-جی گونونه گیردیک‌لرینی بیلدیریب.
روسیا قوه‌لری‌نین اؤلکه‌سینه قارشی هاوا هوجوم‌لارینی داوام ائتدیردیگینی دئین زلنسکی حاضیردا ان شدت‌لی توققوشما‌لارین دونتسک جبهه‌سینده گئتدیگینی قئید ائدیب.
اوکراینا اوردوسونون لوگانسک ویلایتینده ایرلیلییش الده ائتدیگینه دقت چکن زلنسکی دئییب:
"لوگانسک بؤلگه‌سینده دؤیوشه‌رک یاواش-یاواش ایرلیلییریک. نوامبرین 20-دن بری‌دیر دوغو جبهه‌سینده 400-ا یاخین بومباردمان اولوب".
ولودیمیر زلنسکی روسیانین هاوا ضربه‌لری نتیجه‌سینده زده لنمیش انرژی آلت یاپی لاریندا تعمیر ایشلری‌نین داوام ائتدیگینی و پایتاخت کیئو باشدا اولماقلا اؤلکه‌نین 15 بؤلگه‌سینده الکتریک انرژیسی‌نین اؤتورولمه‌سینده پروبلئم‌لر اولدوغونو بیلدیریب.
